Першыя манашкі перасяліліся ў Мінск з Нясвіжа. Дзякуючы намаганням В. Сялявы былі пабудаваны драўляныя будынкі кляштара і касцёла Святога Войцеха біскупа-Мучаніка. Наступныя фундатары віленскі ваявода Крыштаф Хадкевіч і яго жонка Софія, княжна Друцкая-Горская распачалі будаўніцтва новага мураванага касцёла. 1 снежня 1647 г. Хадкевіч падпісаў кантракт з магістрам мулярскага рамяства Андрэем Кромерам на будаўніцтва новага мураванага касцёла бенедыктынак. Кромер да гэтага пабудаваў знакаміты касцёл у Будславе. Паводле кантракта ён павінен быў цалкам закончыць будаўніцтва касцёла ў 1649 г. Новы касцёл у Менску быў асвечаны біскупам Мікалаем Слупскім [24].